FSS เซ็น MOU ม.ธุรกิจบัณฑิต ส่งเสริมทักษะปฏิบัติงานจริง
FSS เซ็น MOU ม.ธุรกิจบัณฑิต ส่งเสริมทักษะปฏิบัติงานจริง ณ ชั้น 5 อาคารอธิการบดี มหาวิทยาลัยธุรกิจบัณฑิตย์
22 เม.ย. 2562

นายช่วงชัย นะวงศ์ (ที่ 2 จากขวา) ประธานเจ้าหน้าที่บริหาร บริษัทหลักทรัพย์ ฟินันเซีย ไซรัส จำกัด (มหาชน) หรือ FSS พร้อมด้วย นางนุสรา รุ่นเจริญ (ขวา) กรรมการบริหาร สายงานธุรกรรมอิเลคทรอนิกส์ ฝ่ายงานการตลาดและการขาย ร่วมลงนามบันทึกข้อตกลงว่าด้วยการร่วมมือทางวิชาการ (MOU) ร่วมกับวิทยาลัยบริหารธุรกิจนวัตกรรมและการบัญชี มหาวิทยาลัยธุรกิจบัณฑิตย์
โดยได้รับเกียรติจาก ดร.พัทธนันท์ เพชรเชิดชู (ที่ 2 จากซ้าย) รองอธิการบดีสายงานภาคีสัมพันธ์ ประธานเจ้าหน้าที่บริหาร และ ดร.ศิริเดช คำสุพรหม (ซ้าย) คณบดี วิทยาลัยบริหารธุรกิจนวัตกรรมและการบัญชี ร่วมลงนามในครั้งนี้ เพื่อร่วมมือในการส่งเสริมกิจกรรมด้านสหกิจศึกษา การส่งเสริมกิจกรรมทางวิชาการ และการพัฒนาหลักสูตร ตลอดจนส่งเสริมทักษะในการปฏิบัติงานจริงแก่นักศึกษา ณ ชั้น 5 อาคารอธิการบดี มหาวิทยาลัยธุรกิจบัณฑิตย์